《寄徐彦亨有怀操公琬先生 其二》
明代·刘炳

天马秋高压楚墟，碧溪晴树晚萦纡。书声连屋闻弦诵，山色当萦列画图。

治县已闻蝗避去，解官曾有犊留无。百年耆旧多零落，白发相看愧故吾。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。